**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve: Kreatív Fotográfia 6 | | | | |
| A kurzus oktatója/i, elérhetősége(i): Témavezetők:  Máté Gábor [mate@mome.hu](mailto:mate@mome.hu)  Fábics Natália fabics@mome.hu  Digitális műhely előadója:  Gosztom Gergő gosztomfoto@gmail.com | | | | |
| Kód:  B-FT-601 | Tantervi hely: | Javasolt félév:  6 | Kredit:  10 | Tanóraszám:  150  Egyéni hallgatói munkaóra:  150 |
| Kapcsolt kódok: | Típus: szeminárium/előadás/gyakorlat/konzultáció | Szab.vál-ként felvehetnemő-e?  nem | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok):  Előfeltétel:  régi hálóból a Tervezés 1, 2, 3, 4, 5  új hálóból: Kreatív fotográfia 5  Párhuzamosság: Fotográfiai installáció, Szakdolgozat, Portfólió | | | | |
| A kurzus célja és alapelvei:  A kurzus célja, hogy a korábbi **tér- és idő**ábrázolásról szerzett tudását felhasználva hozzon létre fotográfiákat, fotográfia alapú műveket. Megtanulja az eddigi ismereteit a legszabadabban legkreatívabban alkalmazni az alkotás folyamatában.  Felkészítse a hallgatókat a sikeres MA felvételire, önálló, egyedi tematikájú műveket tudjanak alkotni. Egyéni módon tudja alkalmazni ez eddig megismert tudását a képei készítésénél.  Az alkotói munka alátámasztása kutatási módszerekkel, a kutatási eredmények elemzésével, értékelésével, írásbeli és szóbeli (prezentáció) megfogalmazásával, valamint az alkotói projektek írásbeli és szóbeli megfogalmazása, prezentálása.  Megtanuljon önálló projekt tematikát megfogalmazni, alkotói célt kitűzni, és ezeket prezentálni, szakmai közegben megvitatni, értékelni  A kurzus további céljai:  A fotográfia**i** látásmód tudatos használatának fejlesztése, amelyben fokozottan érvényesül a hallgató önálló döntése. Elmélyíteni a fotográfiai specifikumok közötti tudatos választás képességét, ezzel elősegítve az önálló szemlélet megerősödését, az autonóm és alkalmazott fotográfiai területek megértését. Folytatni a különböző, korábbi művészeti programokhoz rendelhető megfogalmazási módok és alkalmazott technikák használatának gyakorolását és tökéletesítését. | | | | |
| Tanulási eredmények (fejlesztendő szakmai és általános kompetenciák):  Tudás:  1) Megismeri a teljesen önálló tematikájú, de egyéni konzultációkkal támogatott alkotói folyamatot. 2) Megismeri az aktuális művészeti és társadalmi problémaköröket. 3) Érti az alkotói folyamat különböző fázisait és azt, hogy ezek hogyan realizálódnak a saját alkotói munkájában. 4) Ismeri a fotográfia társadalmi szerep- és felelősségvállalásának aspektusait. 5) Figyelme kiterjed néhány más szakterület (pl. gazdaság, kultúra, jövőkutatás, ökológia, technológia) alapvető tartalmaira és általános elveire.  Képesség:  1)Képes aktuális problémákat érintő témakörök alap szintű feltátrására, elemzésére és önálló vélemény megfogalmazására.  2) Képes ezeket a témaköröket saját alkotói tevékenységében egyéni módon kreatívan és újszerűen képekben installációkban megfogalmazni. 3) Törekszik a saját, egyéni alkotói nyelv megformálására. 4) A képek készítésénél fokozottan figyelembe veszi a végső prezentációs, kiállítási formát. 5) A tanulmányai során szerzett tapasztalatokra támaszkodva képes a tudásanyag alapvető analízisére, feldolgozására és kezelésére, valamint képes saját művészeti ágán belül (fotográfia) önálló véleményét megfogalmazni és kritikai hozzáállását érvényesíteni. 6) Releváns adatokat gyűjt és interpretál alkotói koncepciója fejlesztéséhez. 7) Hatékonyan és egyéni módon képes kifejezni a tevékenysége alapjául forrásokat, ismereteket. 8) Képes önálló témájú projekteket létrehozni és megvalósítani.    Attitűd:  1) Kísérletező, rugalmasan képes mérlegelni, vagy dinamikusan változtatni véleményét tanárával folytatott közös munkában. 2) Kritikusan, **kreatív módon** gondolkodik 3) **Magabiztosan**, kitartóan alkot. 4) Törekszik arra, hogy **önállóan** találjon meg problémákat és hozzon létre alkotásokat, vagy részt vegyen olyan **közös** művészeti produkciók létrehozásában, amelyben más diszciplínák képviselőivel együtt dolgozik.  5) Hiteles, empatikus véleményalkotásra törekszik. 6) Gondolkodik alkotásainak társadalmi vonatkozásairól.  7) Törekszik szakmája etikai normáinak betartására.  Autonómia és felelősségvállalás:  Elkötelezett a fotográfia társadalmi szerepvállalása iránt Felismeri alkotó művészeti tevékenységének közösségi és társadalmi hatásait. Önállóan tájékozódik és valósítja meg saját művészeti koncepcióit. | | | | |
| A kurzus keretében feldolgozandó témakörök, témák:  Cím:  **Idő**  Az idő kiemelt szerepet játszik az emberi létezésben és a fotográfia műfajaiban egyaránt. A BA képzés utolsó félévében érdemes visszatekinteni és összegezni az eddig tanultakat és megtervezni, akár újragondolni a jövőt, kipróbálni és elmélyíteni újabb módszereket, műfajokat. A feladatok megoldása során azzal fogunk foglalkozni, hogy ebben a gondolkodásban milyen kreatív szerepet tud kapni a fotográfia.  Az alkotói attitűdök fókuszába a professzionalizmus, az összegzés és a kísérletezés kerül. | | | | |
| Tanulásszervezés/folyamatszervezés sajátosságai:  A kurzus menete, az egyes foglalkozások jellege és ütemezésük:  Előadások, közös és egyéni konzultációk.  A hallgatók tennivalói, feladatai:  **1. Professzionalizmus**  A feladat megoldása során egy speciális fotográfiai műfajban kell képeket készíteni professzionális szinten, amely lehet riport, étel, tárgy, épület, divat, portréfotográfia stb. Bármely műfaj választható egyénileg; a cél az, hogy az adott műfajban kiemelkedően professzionális képek készüljenek.  Mennyiségi elvárások: Minimum 2 db önálló kép vagy 1 sorozat.  Leadási határidő: minden órára kell új képeket hozni a félév 2. órájától. Jpeg-ben a félév egyharmadának végén kell bemutatni a képeket. A kiválasztott végleges kinyomtatott képet a félév végi kiállításra kell elkészíteni.  **2. Újragondolt téma / Korábbi projekt befejezése, tökéletesítése**  A feladat megoldása során egy korábban tágyalt témát kell újrafogalmazni bármilyen más a korábban alkalmazott fotográfiai műfajtól eltérő műfajban, módon.  Mennyiségi elvárások: Minimum egy, 4 képből álló sorozat.  Leadási határidő: minden órára kell új képeket hozni a félév egyharmadától. Jpeg-ben a félév kétharmadának végén kell bemutatni a képeket. A kiválasztott végleges kinyomtatott képet a félév végi kiállításra kell elkészíteni.  **3. Szinopszis írása**  A feladat megoldása során először egy saját érdeklődési kört és fotográfiai programot megfogalmazó szöveget kell megírni, majd ehhez kapcsolódóan egy címet kell adni a készülő sorozatnak.  Mennyiségi elvárások: 3000-4000 karakter  Folyamatosan lehet írni és konzultálni a szinopszisról.  Leadási határidő: a félév kétharmadának végén. Word doc formátumban  Küldési cím: mate@mome.hu és fabics@mome.hu  **4. \_\_\_\_\_\_\_\_\_\_**  A szinopszisban (3.feladat) megfogalmazottak szerint kell önálló képeket vagy sorozatot készíteni. (A vízszintes vonalra a saját cím kerül.)  Mennyiségi elvárások: Minimum egy tetszőleges hosszúságú sorozat és/vagy legalább 4 önálló kép.  Leadási határidő: minden órára kell új képeket hozni a félév kétharmadától. Jpeg-ben a félév utolsó óráján kell bemutatni a képeket. A végleges kinyomtatott képeket a félév végi kiállításán kell bemutatni.  **5. Elméleti kutatói munka**  A félév során fő fotográfiai témából kiindulva történik a szakdolgozat témájának meghatározása. Ennek kapcsán a kutatás különböző fázisai során az elméleti konzulens mellett a témavezetők és a kijelölt tanszéki témavezetőkkel konzultációk zajlanak.  **6. Prezentációs technikák**  A kurzus fontos eleme a saját alkotói program, a portfolió, valamint a szakdolgozat formájában írásba öntött, kapcsolódó elméleti kutatás szóbeli prezentálására való felkészülés.  A tanulás környezete:  Műterem, bármilyen külső helyszín, otthontér, számítógép terem stb. | | | | |
| Értékelés:  Ötfokozatú osztályzat az alábbiak szerint:   1. Minden vizsgáztató tanártól az 1, 2, 4 feladatra külön ötfokozatú részjegyet kap a kreativitás és művészi teljesítmény szerint.   A végső jegynél a beszámítás aránya: 60%   1. A kurzus témavezetőitől összesített ötfokozatú részjegyet kap a 3, 5, 6 feladatok megoldására.   A végső jegynél a beszámítás aránya: 20%   1. Minden vizsgáztató tanártól ötfokozatú részjegyet kap a kiállított képekre.   A végső jegynél a beszámítás aránya: 10%   1. A kurzus témavezetőitől ötfokozatú részjegyet kap a féléves munkára.   A végső jegynél a beszámítás aránya: 10%  Vizsgáztató tanárok:  Drégely Imre  Gulyás Miklós  Kudász Gábor Arion  Máté Gábor  Szalontai Ábel  Szombat Éva  Értékelés módja:  Prezentáció meghallgatása, kérdések a féléves munkákról  Kiállított képek minőségének és témához/üzenethez illeszkedő installálásnak értékelése.  Az értékelés szempontjai:  Kreativitás, művészi teljesítmény, befektetett munka, fejlődés,  Az érdemjegy kiszámítása:  Lásd feljebb az „Értékelés” 1-4 pontjaiban részletezve. | | | | |
|  | | | | |
| Kötelező irodalom:  Ajánlott irodalom: | | | | |
| Egyéb információk: | | | | |
| Máshol/korábban szerzett tudás elismerése/ validációs elv:   * + *Erasmus ösztöndíjasoknak a külföldi tanulmányai alatt végzett hasonló munka teljeskörű beszámítás lehetséges* | | | | |
| Tanórán kívüli konzultációs időpontok és helyszín:  Előre egyeztetett időpontban is lehet konzultálni a rendes konzultációkon felül. | | | | |